b"\n_START_ARTICLE_\nFintech\n_START_PARAGRAPH_\nFintech ve de la contracci\xc3\xb3 de les paraules angleses finance i technology. Engloba als serveis o empreses del sector financer que aprofiten les tecnologies m\xc3\xa9s modernes per crear productes innovadors. Per\xc3\xb2, segons l'informe, El coneixement te\xc3\xb2ric del que \xc3\xa9s Fintech i l'inter\xc3\xa8s per aquest no implica la seva utilitzaci\xc3\xb3 pr\xc3\xa0ctica, igual que el desconeixement del terme tampoc implica que no s'utilitzi. El 46,2% dels professionals de les finances a Espanya utilitzen algun tipus de programari o producte Fintech en la seva empresa.\n_START_SECTION_\nPanorama Fintech a Espanya\n_START_PARAGRAPH_\nSegons l'Informe Fintech publicat al juny de 2015 per l'empresa Captio i ASSET (Associaci\xc3\xb3 Espanyola de financers d'empresa), el terme fintech no \xc3\xa9s conegut pel 66,7% dels professionals del sector._NEWLINE_L'informe detalla que pel 54,6% dels professionals de les finances, el principal avantatge de la utilitzaci\xc3\xb3 de fintech \xc3\xa9s aconseguir uns processos o gestions m\xc3\xa9s eficients per a la seva empresa. L'estalvi de temps (50,9%) i la immediatesa (41%) s\xc3\xb3n alguns tamb\xc3\xa9 alguns dels motius m\xc3\xa9s habituals._NEWLINE_En canvi, els professionals de les finances que no recorren a productes o serveis fintech argumenten en un 51,6% que no ho fan per no saber com pot ajudar a la seva empresa un producte d'aquest tipus. El 38,9% diuen no utilitzar Fintech per no con\xc3\xa8ixer ofertes concretes que siguin interessants o que s'adaptin a les necessitats de l'empresa. Solament el 4% dels quals  no inverteixen en Fintech no ho fan per considerar-ho una despesa innecess\xc3\xa0ria. El 5,5% diu tenir altres motius.\n_START_SECTION_\nCreixement del sector Fintech\n_START_PARAGRAPH_\nEn 2014, la inversi\xc3\xb3 mundial en empreses Fintech es va triplicar respecte a l'any anterior, arribant als 12.200 milions de d\xc3\xb2lars. Segons un estudi de l'empresa Accenture, una part molt important d'aquestes inversions se situen en Estats Units, per\xc3\xb2 destaca que Europa sigui el mercat on m\xc3\xa9s creixen aquest tipus d'inversions, amb un registre d'un augment d'un 215% en 2014 respecte a l'any anterior. Aix\xc3\xb2 representa uns 1,480 milions de d\xc3\xb2lars."